nibzard/narodne-novine-full-text-markdown huggingface dataset:
### NN 112/2021 (15.10.2021.), Odluka o razrješenju predsjednika Upravnog vijeća Hrvatske energetske regulatorne agencije

HRVATSKI SABOR

1946

Na temelju članka 81. Ustava Republike Hrvatske i članka 26. stavka 1. točke 1. Zakona o regulaciji energetskih djelatnosti (»Narodne novine« , br. 120/12. i 68/18.), Hrvatski sabor na sjednici 15. listopada 2021. donio je

ODLUKU

O RAZRJEŠENJU PREDSJEDNIKA UPRAVNOG VIJEĆA HRVATSKE ENERGETSKE
 REGULATORNE AGENCIJE

Razrješuje se TOMISLAV JUREKOVIĆ dužnosti predsjednika Upravnog vijeća Hrvatske energetske regulatorne agencije s danom 1. listopada 2021., zbog isteka mandata.

Klasa: 021-13/21-07/57
 Zagreb, 15. listopada 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 112/2021 (15.10.2021.), Odluka o imenovanju predsjednika Upravnog vijeća Hrvatske energetske regulatorne agencije

HRVATSKI SABOR

1947

Na temelju članka 81. Ustava Republike Hrvatske i članka 23. stavka 3. Zakona o regulaciji energetskih djelatnosti (»Narodne novine«, br. 120/12. i 68/18.) Hrvatski sabor na sjednici 15. listopada 2021. donio je

ODLUKU

O IMENOVANJU PREDSJEDNIKA UPRAVNOG VIJEĆA HRVATSKE ENERGETSKE
 REGULATORNE AGENCIJE

Imenuje se mr. sc. DANIJEL ŽAMBOKI predsjednikom Upravnog vijeća Hrvatske energetske regulatorne agencije.

Klasa: 021-13/21-07/57
 Zagreb, 15. listopada 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 113/2021 (20.10.2021.), Indeks potrošačkih cijena u rujnu 2021.

Državni zavod za statistiku

1964

Državni zavod za statistiku objavljuje

INDEKS

POTROŠAČKIH CIJENA U RUJNU 2021.

Indeks potrošačkih cijena u rujnu 2021. u odnosu na kolovoz 2021. iznosi 101,0.

Klasa: 954-04/21-01/2

Urbroj: 555-01-04-06-01-21-20

Zagreb, 15. listopada 2021.

Glavna ravnateljica
 Lidija Brković, v. r.
### NN 113/2021 (20.10.2021.), Odluka o potvrđivanju Godišnjih financijskih izvještaja Hrvatske banke za obnovu i razvitak za 2020. godinu

HRVATSKI SABOR

1962

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 15. listopada 2021. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2020. GODINU

Potvrđuju se Godišnji financijski izvještaji Hrvatske banke za obnovu i razvitak za 2020. godinu.

Klasa: 021-12/21-09/47

Zagreb, 15. listopada 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 113/2021 (20.10.2021.), Odluka o imenovanju zamjenika županijske državne odvjetnice u Županijskom državnom odvjetništvu u Sisku

DRŽAVNOODVJETNIČKO VIJEĆE

1966

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 54. sjednici održanoj 12. listopada 2021.,

odlučilo je

I. IGOR BURIĆ, zamjenik općinske državne odvjetnice u Općinskom državnom odvjetništvu u Sisku, imenuje se za zamjenika županijske državne odvjetnice u Županijskom državnom odvjetništvu u Sisku.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-14/2021

Zagreb, 12. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 113/2021 (20.10.2021.), Odluka o imenovanju zamjenice županijskog državnog odvjetnika u Županijskom državnom odvjetništvu u Osijeku

DRŽAVNOODVJETNIČKO VIJEĆE

1967

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 54. sjednici održanoj 12. listopada 2021.,

odlučilo je

I. IVANA KOLESARIĆ, općinska državna odvjetnica u Općinskom državnom odvjetništvu u Osijeku, imenuje se za zamjenicu županijskog državnog odvjetnika u Županijskom državnom odvjetništvu u Osijeku.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-15/2021

Zagreb, 12. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 113/2021 (20.10.2021.), Odluka o imenovanju zamjenice županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

1968

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018, 126/19) na 54. sjednici održanoj 12. listopada 2021.,

odlučilo je

I. JELENA KNEŽEVIĆ, zamjenica općinske državne odvjetnice u Općinskom državnom odvjetništvu u Čakovcu, imenuje se za zamjenicu županijske državne odvjetnice u Županijskom državnom odvjetništvu u Varaždinu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-25/2021

Zagreb, 12. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 113/2021 (20.10.2021.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

1965

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Nikoline Srpak na 54. sjednici održanoj 12. listopada 2021.,

odlučilo je

NIKOLINA SRPAK razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu s danom 31. prosinca 2021.

Broj: DOVO-38/2021

Zagreb, 12. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 113/2021 (20.10.2021.), Odluka o imenovanju Glavnog ravnatelja Hrvatske radiotelevizije

Hrvatski sabor

1961

Na temelju članka 81. Ustava Republike Hrvatske i članka 19.a stavka 3. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. i 94/18.) Hrvatski sabor na sjednici 20. listopada 2021. donio je

ODLUKU

O IMENOVANJU GLAVNOG RAVNATELJA HRVATSKE RADIOTELEVIZIJE

I.

Za Glavnog ravnatelja Hrvatske radiotelevizije imenuje se ROBERT ŠVEB.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/62

Zagreb, 20. listopada 2021.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 114/2021 (22.10.2021.), Odluka o II. izmjenama Odluke o gradskim porezima Grada Belog Manastira

Grad Beli Manastir

1981

Na temelju članka 35. stavka 1. točka 2. Zakona o lokalnoj i područnoj (regionalnoj) samoupravi (»Narodne novine«, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 20. stavak 1. Zakona o lokalnim porezima (»Narodne novine«, broj: 115/16 i 101/17), članka 42. stavak 1. točke 5. i 14. i članka 100. stavak 1. Statuta Grada Belog Manastira (»Službeni glasnik Grada Belog Manastira«, broj: 1/20 i 3/21), Gradsko vijeće Grada Belog Manastira na 3. sjednici, održanoj 13. listopada 2021. godine, donosi

ODLUKU

O II. IZMJENAMA ODLUKE O GRADSKIM POREZIMA GRADA BELOG MANASTIRA

Članak 1.

U Odluci o gradskim porezima Grada Belog Manastira (»Službeni glasnik Grada Belog Manastira«, broj: 6/17 i 2/18 i »Narodne novine«, broj: 65/17 i 34/18) u članku 1. stavak 1. točka 2. briše se.

Dosadašnja točka 3. postaje točka 2.

Članak 2.

Poglavlje III. »Porez na potrošnju« i članci od 6. do 10. brišu se.

Dosadašnja poglavlja 4., 5. i 6. postaju poglavlja 3., 4. i 5.

Članak 3.

U članku 21. u stavku 2. riječi »i poreza na potrošnju« brišu se.

U članku 21. u stavku 3. riječi »a za utvrđivanje i naplatu poreza na potrošnju Poreznoj upravi pripada naknada u iznosu 5 % od ukupno naplaćenih poreznih prihoda« brišu se.

Članak 4.

Ova Odluka bit će objavljena u »Narodnim novinama« i »Službenom glasniku Grada Belog Manastira«, a stupa na snagu 1. siječnja 2022. godine.

Klasa: 410-01/21-01/01

Urbroj: 2100/01-01-01-21-1

Beli Manastir, 13. listopada 2021.

Predsjednik
 Gradskog vijeća
 Igor Pavelić, v. r.
### NN 114/2021 (22.10.2021.), Odluka o raspisivanju prijevremenih izbora za župana i zamjenika župana Međimurske županije

VLADA REPUBLIKE HRVATSKE

1973

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 2. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 21. listopada 2021. donijela

ODLUKU

O RASPISIVANJU PRIJEVREMENIH IZBORA ZA ŽUPANA I ZAMJENIKA ŽUPANA
 MEĐIMURSKE ŽUPANIJE

I.

Raspisuju se prijevremeni izbori za župana i zamjenika župana Međimurske županije.

II.

Za dan provedbe izbora određuje se nedjelja, 28. studenoga 2021.

III.

Ova Odluka objavit će se u »Narodnim novinama«, a stupa na snagu 28. listopada 2021.

Klasa: 022-03/21-04/355

Urbroj: 50301-21/32-21-2

Zagreb, 21. listopada 2021.

Predsjednik
 mr. sc. Andrej Plenković, v. r.
### NN 114/2021 (22.10.2021.), Odluka o preraspodjeli sredstava planiranih u Državnom proračunu Republike Hrvatske za 2021. godinu

VLADA REPUBLIKE HRVATSKE

1974

Na temelju članka 5.a stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, br. 102/20. i 10/21.), Vlada Republike Hrvatske je na sjednici održanoj 21. listopada 2021. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2021. GODINU

I.

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2021. godinu (»Narodne novine«, br. 135/20. i 69/21.) radi osiguranja pomoći Sisačko-moslavačkoj županiji za potrebe dovršetka i adaptacije zgrada u koje će se privremeno smjestiti osobe čiji su domovi oštećeni odnosno uništeni u potresu.

II.

Sredstva iz točke I. preraspodijelit će se prema tablici kako slijedi:

|  |  |  |  |  |  |
| --- | --- | --- | --- | --- | --- |
|  |  | Tekući plan  2021. | Smanjenje | Povećanje | Novi plan 2021. |
| 076 | MINISTARSTVO PROSTORNOGA UREĐENJA, GRADITELJSTVA I DRŽAVNE IMOVINE | 2.283.292.295 | 6.504.010 | 6.504.010 | 2.283.292.295 |
| 07605 | Ministarstvo prostornoga uređenja, graditeljstva i državne imovine | 827.014.796 |  | 6.504.010 | 833.518.806 |
| A576007 | ADMINISTRACIJA I UPRAVLJANJE MINISTARSTVOM | 125.983.750 |  | 6.504.010 | 132.487.760 |
| 11 | Opći prihodi i primici | 125.963.750 |  | 6.504.010 | 132.467.760 |
| 363 | Pomoći unutar općeg proračuna |  |  | 6.504.010 | 6.504.010 |
| 07635 | Fond za obnovu Grada Zagreba, Krapinsko-zagorske županije i Zagrebačke županije | 653.210.865 | 6.504.010 |  | 646.706.855 |
| A538087 | SANACIJA ŠTETA UZROKOVANIH POTRESOM NA PODRUČJU GRADA ZAGREBA I OKOLICE | 630.992.565 | 6.504.010 |  | 624.488.555 |
| 11 | Opći prihodi i primici | 223.352.889 | 6.504.010 |  | 216.848.879 |
| 323 | Rashodi za usluge | 150.852.889 | 6.504.010 |  | 144.348.879 |

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2021. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/367
 Urbroj: 50301-05/20-21-2
 Zagreb, 21. listopada 2021.

Predsjednik
 mr. sc. Andrej Plenković, v. r.
### NN 114/2021 (22.10.2021.), Uredba o izmjenama i dopuni Uredbe o mjerama zaštite od ionizirajućeg zračenja te postupanjima u slučaju izvanrednog događaja

Vlada Republike Hrvatske

1972

Na temelju članka 60. stavka 1. Zakona o radiološkoj i nuklearnoj sigurnosti (»Narodne novine«, br. 141/13., 39/15., 130/17. i 118/18.) i članka 30. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 21. listopada 2021. donijela

UREDBU

O IZMJENAMA I DOPUNI UREDBE O MJERAMA ZAŠTITE OD IONIZIRAJUĆEG ZRAČENJA TE POSTUPANJIMA U SLUČAJU IZVANREDNOG DOGAĐAJA

Članak 1.

U Uredbi o mjerama zaštite od ionizirajućeg zračenja te postupanjima u slučaju izvanrednog događaja (»Narodne novine«, br. 24/18. i 70/20.) u članku 6. stavku 3. riječi: »i udaljenosti« brišu se.

U stavku 6. riječi: »i udaljenosti« brišu se.

Članak 2.

U članku 10. stavku 2. točka i) mijenja se i glasi:

»i) ministarstvo nadležno za more, promet i infrastrukturu«.

Iza točke i) dodaju se točke j) i k) koje glase:

»j) Državni inspektorat

k) Državni hidrometeorološki zavod.«.

Članak 3.

Naslov iznad članka 30. i članak 30. mijenjaju se i glase:

»Planske zone

Članak 30.

(1) Ministar će odlukom odrediti planske zone na temelju Procjene nuklearne i radiološke opasnosti za Republiku Hrvatsku.

(2) Mjere zaštite planiraju se u planskim zonama.

(3) Mjere zaštite provode se u planskim zonama, a po potrebi i izvan planskih zona.«.

PRIJELAZNE I ZAVRŠNE ODREDBE

Članak 4.

Ministar će uskladiti Odluku o određivanju planskih zona i područja za primjenu mjera zaštite s odredbama ove Uredbe u roku od tri mjeseca od dana stupanja na snagu ove Uredbe.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/21-03/23
 Urbroj: 50301-21/06-21-4
 Zagreb, 21. listopada 2021.

Predsjednik
 mr. sc. Andrej Plenković, v. r.
### NN 115/2021 (24.10.2021.), Rješenje Ministarstva pravosuđa i uprave klasa: 013-02/21-01/13, urbroj: 514-07-03-02/01-21-03 od 24. listopada 2021.

MINISTARSTVO PRAVOSUĐA I UPRAVE

1982

Na temelju točke III. alineje 2. Odluke Ustavnog suda Republike Hrvatske broj: U-VIIR-7346/2014 od 10. prosinca 2014. (»Narodne novine«, broj 156/14), ministar pravosuđa i uprave donosi sljedeće

RJEŠENJE

I. Utvrđuje se da je u registar birača na dan 24. listopada 2021. u 00:00 sati upisano ukupno 3.688.671 birač hrvatski državljan s prebivalištem u Republici Hrvatskoj.

II. Utvrđuje se da deset posto od broja iz točke I. ovog rješenja iznosi 368.867.

III. Ovo rješenje se danom donošenja objavljuje na mrežnoj stranici Ministarstva pravosuđa i uprave i dostavlja za objavu u »Narodnim novinama«.

Klasa: 013-02/21-01/13

Urbroj: 514-07-03-02/01-21-03

Zagreb, 24. listopada 2021.

Ministar
 dr. sc. Ivan Malenica, v. r.
### NN 116/2021 (27.10.2021.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Zagrebu

Državnoodvjetničko vijeće

1998

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Maria Kovačevića na 55. sjednici održanoj 19. listopada 2021.,

odlučilo je

MARIO KOVAČEVIĆ razrješava se dužnosti zamjenika općinskog državnog odvjetnika u Općinskom državnom odvjetništvu u Zagrebu s danom 19. listopada 2021.

Broj: DOVO-39/2021-3

Zagreb, 19. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 116/2021 (27.10.2021.), Odluka o razrješenju dužnosti zamjenice općinskog državnog odvjetnika u Općinskom državnom odvjetništvu u Zagrebu

DRŽAVNOODVJETNIČKO VIJEĆE

1999

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Martine Pamić na 55. sjednici održanoj 19. listopada 2021.,

odlučilo je

MARTINA PAMIĆ razrješava se dužnosti zamjenice općinskog državnog odvjetnika u Općinskom državnom odvjetništvu u Zagrebu s danom 31. listopada 2021.

Broj: DOVO-41/2021-3

Zagreb, 19. listopada 2021.

Predsjednik
 Državnoodvjetničkog vijeća
 Darko Klier, v. r.
### NN 116/2021 (27.10.2021.), Odluka o imenovanju suca Vrhovnog suda Republike Hrvatske

Državno sudbeno vijeće

2000

Na temelju članka 124. stavka 2. Ustava Republike Hrvatske (»Narodne novine« broj 85/10 i 5/14) i članka 42. stavka 1. alineje 1. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – dalje u tekstu ZDSV) te članka 44.b stavka 3. Zakona o sudovima (»Narodne novine« broj 28/13, 33/15, 82/15 i 67/18), Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 62. sjednici održanoj 19. listopada 2021., donijelo je

ODLUKU

I. Za suca Vrhovnog suda Republike Hrvatske imenuje se
 mr. sc. RADOVAN DOBRONIĆ.

II. Mr. sc. Radovan Dobronić stupit će na dužnost suca Vrhovnog suda Republike Hrvatske 19. listopada 2021.

Broj: IS-33/21

Zagreb, 19. listopada 2021.

Predsjednik
 Državnog sudbenog vijeća
 Darko Milković, v. r.
### NN 116/2021 (27.10.2021.), Popis prirodnih mineralnih voda i prirodnih izvorskih voda priznatih u Republici Hrvatskoj

MINISTARSTVO POLJOPRIVREDE

1994

Na temelju članka 80. stavka 1. podstavka 2. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda RH i 52/21) Ministarstvo poljoprivrede objavljuje

POPIS

PRIRODNIH MINERALNIH VODA I PRIRODNIH IZVORSKIH VODA PRIZNATIH U REPUBLICI HRVATSKOJ

I. PRIRODNE MINERALNE VODE

|  |  |  |  |
| --- | --- | --- | --- |
| Trgovački naziv  proizvoda | Naziv izvora | Mjesto  korištenja izvora | Zemlja  podrijetla |
| JAMNICA | Janino vrelo | Pisarovina,  lokalitet  Jamnička kiselica | Republika Hrvatska |
| JANA | Sveta Jana | Gorica  Svetojanska | Republika Hrvatska |
| KALNIČKA | Kalnička | Apatovec | Republika Hrvatska |
| LIPIČKI STUDENAC GROFOVA VRELA | Grofova vrela | Lipik | Republika Hrvatska |
| MIVELA-Mg | Mivela-1 | Veluće | Republika Srbija |
| PROLOM VODA | Prolom Banja | Kuršumlija | Republika Srbija |
| SARAJEVSKI KISELJAK | Vrelo Park (B4) | Kiseljak | Republika Bosna i  Hercegovina |

II. PRIRODNE IZVORSKE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto  korištenja izvora | Zemlja podrijetla |
| AQUA SANA | Vodohvat  – bušotina BU-1 | Kosore, Vrlika | Republika Hrvatska |
| CETINA | Cetina | Civljane | Republika Hrvatska |
| GACKA | Bobinac | Sinac | Republika Hrvatska |
| GODA | Goda | Ličko Lešće | Republika Hrvatska |
| KALA | Kala | Apatovec | Republika Hrvatska |
| LEDA | Vrelo Borak | Široki Brijeg | Republika Bosna i Hercegovina |
| NEVRA | Nevra | Deževice | Republika Bosna i Hercegovina |
| SANTA | Krupa | Krupa | Republika Hrvatska |
| STUDENA | Studena | Lipik | Republika Hrvatska |
| VIVA | Ljuta | Gruda, Konavle | Republika Hrvatska |

III.

Popis prirodnih mineralnih voda iz točke I. ovoga Popisa Ministarstvo poljoprivrede dostavlja Europskoj komisiji koja ih objavljuje u »Popisu prirodnih mineralnih voda priznatih u državama članicama«, tekst značajan za Europski gospodarski prostor, u Službenom listu Europske unije (List of natural mineral waters recognised by Member States, Text with European Economic Area relevance, Official Journal of the European Union).

IV.

Objavom ovoga Popisa prestaje važiti Popis priznatih prirodnih mineralnih voda i prirodnih izvorskih voda koje se crpe iz tla Republike Hrvatske ili države koja nije članica Europske unije (»Narodne novine«, broj 39/20).

V.

Ovaj Popis stupa na snagu danom objave u »Narodnim novinama«.

Klasa: 310-27/21-01/12

Urbroj: 525-14/0881-21-1

Zagreb, 30. rujna 2021.

Ministrica poljoprivrede
 Marija Vučković, v. r.
### NN 116/2021 (27.10.2021.), Pravilnik o izmjenama i dopunama Pravilnika o ribolovnim mogućnostima i raspodjeli državne kvote u 2021. godini za ribolov plavoperajne tune (Thunnus thynnus)

MINISTARSTVO POLJOPRIVREDE

1992

Na temelju članka 12. stavka 1. podstavaka 1., 7. i 9. te članka 40. stavka 9. Zakona o morskom ribarstvu (»Narodne novine« br. 62/17, 130/17 i 14/19), ministrica poljoprivrede donosi

PRAVILNIK

O IZMJENAMA I DOPUNAMA PRAVILNIKA O RIBOLOVNIM MOGUĆNOSTIMA I RASPODJELI DRŽAVNE KVOTE U 2021. GODINI ZA RIBOLOV PLAVOPERAJNE TUNE (Thunnus thynnus)

Članak 1.

U Pravilniku o ribolovnim mogućnostima i raspodjeli Državne kvote u 2021. godini za ribolov plavoperajne tune (Thunnus thynnus) (»Narodne novine« br. 7/21) u članku 2. iza stavka 2. dodaju se stavci 3. i 4. koji glase:

»(3) Ukoliko se ukupna izlovna godišnja kvota iz gospodarskog ribolova za plivarice tunolovke ne iskoristi do kraja ribolovne sezone za navedeni ribolovni alat, ostatak izlovne kvote ili njegov dio može se preraspodijeliti na udičarske alate u gospodarskom i/ili na sportski ribolov i/ili na rekreacijski ribolov trofejnih primjeraka i/ili na prilov i/ili na ribolov u znanstvene svrhe u tekućoj kalendarskoj godini.

(4) Raspodjela Državne kvote uzimajući u obzir stavak 3. ovoga članka prikazana je u tablici u Prilogu 2. ovog Pravilnika.«.

Članak 2.

U Prilogu 1. u stupcu pod nazivom: Ukupno (t), broj: »10,57« zamjenjuje se brojem: »8,34«, a broj: »952,53« zamjenjuje se brojem: »950,3«.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/21-01/10

Urbroj: 525-13/0737-21-4

Zagreb, 11. listopada 2021.

Ministrica poljoprivrede
 Marija Vučković, v. r.

PRILOG 2.

RASPODJELA DRŽAVNE KVOTE NA GOSPODARSKI RIBOLOV I NEGOSPODARSKI RIBOLOV KAO I NA POTKATEGORIJE GOSPODARSKOG I NEGOSPODARSKOG RIBOLOVA NAKON ZAVRŠETKA PLIVARIČARSKE RIBOLOVNE SEZONE TUNOLOVA U 2021. GODINI

|  |  |  |
| --- | --- | --- |
| Kategorija  ribolova | Potkategorija | Ukupno (t) |
| GOSPODARSKI  RIBOLOV | PLIVARICE TUNOLOVKE | 816,67 |
| UDIČARSKI ALATI | 106,79\* |
| PRILOV | 8,34 |
| NEGOSPODARSKI RIBOLOV | ŠPORTSKI RIBOLOV | 5 |
| REKREACIJSKI RIBOLOV ZA TROFEJNE PRIMJERKE | 12,5 |
| RIBOLOV U ZNANSTVENE SVRHE | 1 |
| UKUPNO | | 950,3 |

\*od čega se 16,79 t odnosi na neiskorištenu kvotu prethodno dodijeljenu plivaricama tunolovkama
### NN 116/2021 (27.10.2021.), Odluka o izmjeni Odluke o autorizaciji plovila za ribolov igluna (Xiphias gladius) u 2021. godini

MINISTARSTVO POLJOPRIVREDE

1993

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 i 14/19) i na temelju članka 6. stavka 4. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 39/18, 35/19, 37/20, 30/21 i 57/21), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA RIBOLOV IGLUNA (Xiphias gladius)
 U 2021. GODINI

I.

U točki II. Odluke o autorizaciji plovila za ribolov igluna (Xiphias gladius) u 2021. godini (»Narodne novine«, br. 37/21 i 98/21) redak pod rednim br. 10. u tablici mijenja se i glasi:

|  |  |  |  |
| --- | --- | --- | --- |
| 10. | HRV000001684 | 103152-VD | 883,7 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/21-01/55

Urbroj: 525-13/0737-21-5

Zagreb, 15. listopada 2021.

Ministrica poljoprivrede
 Marija Vučković, v. r.
### NN 116/2021 (27.10.2021.), Pravilnik o izmjeni i dopunama Pravilnika o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote

Ministarstvo poljoprivrede

1991

Na temelju članka 12. stavka 1. podstavaka 7. i 9., članka 13. stavka 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 i 14/19) ministrica poljoprivrede donosi

PRAVILNIK

O IZMJENI I DOPUNAMA PRAVILNIKA O RIBOLOVU PLAVOPERAJNE TUNE (Thunnus thynnus) UDIČARSKIM ALATIMA I UVJETIMA I KRITERIJIMA ZA OSTVARIVANJE PRAVA NA DODJELU INDIVIDUALNE UDIČARSKE KVOTE

Članak 1.

U Pravilniku o ribolovu plavoperajne tune (Thunnus thynnus) udičarskim alatima i uvjetima i kriterijima za ostvarivanje prava na dodjelu individualne udičarske kvote (»Narodne novine«, br. 20/19, 77/19 i 147/20) u članku 5. iza stavka 2. dodaje se stavak 3. koji glasi:

»(3) Kvota raspoređena za gospodarski ribolov udičarskim alatima koja proizlazi iz neiskorištene kvote dodijeljene plivaricama tunolovkama raspoređuje se ravnomjerno na plovila navedena u Odluci iz članka 7. stavka 6. ovoga Pravilnika.«.

Članak 2.

U članku 6. stavku 2. iza brojke: »2019.« briše se veznik »i« i dodaje se zarez te se iza brojke: »2020.« dodaju riječi: »i 2021.«.

Članak 3.

U članku 7. iza stavka 7. dodaje se stavak 8. koji glasi:

»(8) U slučaju iz članka 5. stavka 3. ovoga Pravilnika vlasnici plovila podnose zahtjev za izdavanje novog Odobrenja.«.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/20

Urbroj: 525-13/0737-21-8

Zagreb, 18. listopada 2021.

Ministrica poljoprivrede
 Marija Vučković, v. r.
### NN 116/2021 (27.10.2021.), Odluka o katastarskoj izmjeri na potresom pogođenim područjima Općine Pokupsko za dio k.o. Pokupsko

Državna geodetska uprava

1995

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18), Državna geodetska uprava donosi

ODLUKU

O KATASTARSKOJ IZMJERI NA POTRESOM POGOĐENIM PODRUČJIMA OPĆINE POKUPSKO ZA DIO k.o. POKUPSKO

I.

U svrhu izrade katastra nekretnina i obnove zemljišne knjige na potresom pogođenim područjima Općine Pokupsko za dio k.o. Pokupsko provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Geoprojekt d.d., Nova cesta 224/2, Opatija i Cadcom d.o.o., XI. Trokut 5, Zagreb.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Geoprojekt d.d., Nova cesta 224/2, Opatija i Cadcom d.o.o., XI. Trokut 5, Zagreb, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na potresom pogođenim područjima Općine Pokupsko za dio k.o. Pokupsko dužni su do 15. ožujka 2022. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava.

V.

Upravitelji općih, javnih i drugih dobara na potresom pogođenim područjima Općine Pokupsko za dio k.o. Pokupsko dužni su do roka iz točke IV. ove Odluke označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pisanim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Zagreb, Odjel za katastar nekretnina Velika Gorica i trgovačka društva Geoprojekt d.d., Nova cesta 224/2, Opatija i Cadcom d.o.o., XI. Trokut 5, Zagreb, u obilježavanju granica zemljišta osigurat će osobama iz točaka IV. i V. ove Odluke stručnu pomoć i trajne međne oznake bez naknade.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Rezultati katastarske izmjere izložit će se, po njenom dovršenju, na javni uvid.

X.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/21-04/07

Urbroj: 541-04-01-01/2-21-24

Zagreb, 14. listopada 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 116/2021 (27.10.2021.), Odluka o stavljanju u službenu uporabu katastarskog operata katastra nekretnina za katastarsku općinu Daranovci

DRŽAVNA GEODETSKA UPRAVA

1997

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU DARANOVCI

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Daranovci (MB 327123), a koji se sastoji od:

– katastarskog plana u digitalnom obliku

– digitalnog ortofotoplana i digitalnog modela terena

– elaborata geodetske osnove

– pregledne karte u mjerilu 1:5000 s podjelom na detaljne listove katastarskog plana

– pregledne skice s podjelom na skice izmjere

– detaljnih listova katastarskog plana u mjerilu 1:1000 (51 list)

– skica izmjere (51 list)

– popisa katastarskih čestica u rasponu od broja 1 do 1378 (ukupno 1384 k.č.)

– popisa osoba upisanih u posjedovne listove i

– posjedovnih listova u rasponu od broja 1 do 1407 (ukupno 1384 PL-ova).

II.

Katastarski operat katastra nekretnina za katastarsku općinu Daranovci (MB 327123) stavlja se u službenu uporabu 18. listopada 2021. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Daranovci (MB 327123), svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Daranovci (MB 327123).

IV.

Katastarski operat katastra nekretnina za katastarsku općinu Daranovci (MB 327123) mora se održavati u trajnoj suglasnosti s novoosnovanom zemljišnom knjigom za katastarsku općinu Daranovci.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/21-03/38

Urbroj: 541-04-01-02/4-21-7

Zagreb, 18. listopada 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 116/2021 (27.10.2021.), Odluka o katastarskoj izmjeri na potresom pogođenim područjima Općine Topusko za dio k.o. Velika Vranovina

DRŽAVNA GEODETSKA UPRAVA

1996

Na temelju članka 34. stavka 2. Zakona o državnoj izmjeri i katastru nekretnina (»Narodne novine«, br. 112/18), Državna geodetska uprava donosi

ODLUKU

O KATASTARSKOJ IZMJERI NA POTRESOM POGOĐENIM PODRUČJIMA OPĆINE TOPUSKO ZA DIO k.o. VELIKA VRANOVINA

I.

U svrhu izrade katastra nekretnina i obnove zemljišne knjige na potresom pogođenim područjima Općine Topusko za dio k.o. Velika Vranovina provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere te izradu elaborata katastarske izmjere trgovačka društva (zajednica ponuditelja) Geo Grupa d.o.o., Savska cesta 144a, Zagreb i Aces d.o.o., Antuna Barca 7c, Zadar.

III.

U obavljanju poslova na katastarskoj izmjeri službenici Državne geodetske uprave i zaposlenici trgovačkih društava Geo Grupa d.o.o., Savska cesta 144a, Zagreb i Aces d.o.o., Antuna Barca 7c, Zadar, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem

– u nužnom opsegu odstraniti drveće, grmlje i ostalo raslinje ako ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na potresom pogođenim područjima Općine Topusko za dio k.o. Velika Vranovina dužni su do 2. veljače 2022. godine vidljivim trajnim oznakama i na svoj trošak označiti granice zemljišta na kojemu imaju pravo vlasništva ili druga prava.

V.

Upravitelji općih, javnih i drugih dobara na potresom pogođenim područjima Općine Topusko za dio k.o. Velika Vranovina dužni su do roka iz točke IV. ove Odluke označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pisanim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Sisak, Ispostava za katastar nekretnina Topusko i trgovačka društva Geo Grupa d.o.o., Savska cesta 144a, Zagreb i Aces d.o.o., Antuna Barca 7c, Zadar, u obilježavanju granica zemljišta osigurat će osobama iz točaka IV. i V. ove Odluke stručnu pomoć i trajne međne oznake bez naknade.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Rezultati katastarske izmjere izložit će se, po njenom dovršenju, na javni uvid.

X.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/21-04/08

Urbroj: 541-04-01-01/2-21-38

Zagreb, 14. listopada 2021.

Glavni ravnatelj
 dr. sc. Damir Šantek, dipl. ing. geod., v. r.
### NN 116/2021 (27.10.2021.), Ispravak Rješenja Ministarstva zdravstva klasa: UP/I-510-01/20-01/45 urbroj: 534-07-2-2/6-21-12 od 15. srpnja 2021.

MINISTARSTVO ZDRAVSTVA

2003

U »Narodnim novinama« broj 94/2021 objavljeno je rješenje Ministarstva zdravstva klasa: UP/I-510-01/20-01/45 urbroj: 534-07-2-2/6-21-12 od 15. srpnja 2021. o dodjeli naziva referentni centar Klinici za neurologiju Kliničkog bolničkog centra Sestre milosrdnice. Rješenjem Ministarstva zdravstva klasa: UP/I-510-01/20-01/45, urbroj: 534-07-2-2/6-21-15 od 14. rujna 2021. ispravljeno je rješenje od 15. srpnja 2021. pa se daje

ISPRAVAK RJEŠENJA

MINISTARSTVA ZDRAVSTVA KLASA:
 UP/I-510-01/20-01/45 URBROJ: 534-07-2-2/6-21-12
 OD 15. SRPNJA 2021.

U točki 3. izreke rješenja od 15. srpnja 2021. objavljenog u »Narodnim novinama« pogrešno je naveden naziv klinike te umjesto naziva: »Klinika za neurokirurgiju« naziv klinike treba glasiti: »Klinika za neurologiju«.

Klasa: UP/I-510-01/20-01/45

Urbroj: 534-07-2-2/6-21-16

Zagreb, 14. rujna 2021.

Ministar
 izv. prof. dr. sc. Vili Beroš, dr. med., v. r.
### NN 116/2021 (27.10.2021.), Rješenje o razrješenju ravnatelja Uprave za energetsku učinkovitost u zgradarstvu, projekte i programe Europske unije u Ministarstvu prostornoga uređenja, graditeljstva i državne imovine

Vlada Republike Hrvatske

1987

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 21. listopada 2021. donijela

RJEŠENJE

O RAZRJEŠENJU RAVNATELJA UPRAVE ZA ENERGETSKU UČINKOVITOST U ZGRADARSTVU, PROJEKTE I PROGRAME EUROPSKE UNIJE U MINISTARSTVU PROSTORNOGA UREĐENJA, GRADITELJSTVA I DRŽAVNE IMOVINE

Razrješuje se mr. sc. DANIJEL ŽAMBOKI položaja ravnatelja Uprave za energetsku učinkovitost u zgradarstvu, projekte i programe Europske unije u Ministarstvu prostornoga uređenja, graditeljstva i državne imovine, na osobni zahtjev.

Klasa: UP/I 080-02/21-02/71

Urbroj: 50301-15/07-21-02

Zagreb, 21. listopada 2021.

Predsjednik
 mr. sc. Andrej Plenković, v. r.
### NN 116/2021 (27.10.2021.), Rješenje o imenovanju dijela članova i zamjenika članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

1989

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke III. stavka 5. Odluke o osnivanju Stalnog povjerenstva za provedbu integracije stranaca u hrvatsko društvo (»Narodne novine«, br. 110/19. i 119/20.), Vlada Republike Hrvatske je na sjednici održanoj 21. listopada 2021. donijela

RJEŠENJE

O IMENOVANJU DIJELA ČLANOVA I ZAMJENIKA ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

1. Za članove Stalnog povjerenstva za provedbu integracije stranaca u hrvatsko društvo, imenuju se:

– MARIJA PLETIKOSA, predstavnica Ministarstva rada, mirovinskoga sustava, obitelji i socijalne politike

– GORDAN HANŽEK, predstavnik Središnjeg državnog ureda za obnovu i stambeno zbrinjavanje

– dr. sc. DANIJELA DOLENEC, predstavnica Grada Zagreba.

2. Za zamjenike članova Stalnog povjerenstva za provedbu integracije stranaca u hrvatsko društvo, imenuju se:

– MARIJA BARILIĆ, predstavnica Ministarstva rada, mirovinskoga sustava, obitelji i socijalne politike

– dr. sc. ŽELJKO BOŽIĆ, predstavnik Središnjeg državnog ureda za obnovu i stambeno zbrinjavanje

– OLIVERA JOVANOVIĆ, predstavnica Ureda za ljudska prava i prava nacionalnih manjina.

Klasa: 080-02/21-01/159

Urbroj: 50301-15/07-21-02

Zagreb, 21. listopada 2021.

Predsjednik
 mr. sc. Andrej Plenković, v. r.
### NN 116/2021 (27.10.2021.), Rješenje o razrješenju dijela članova i zamjenika članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

1988

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke III. stavka 5. Odluke o osnivanju Stalnog povjerenstva za provedbu integracije stranaca u hrvatsko društvo (»Narodne novine«, br. 110/19. i 119/20.), Vlada Republike Hrvatske je na sjednici održanoj 21. listopada 2021. donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

1. Razrješuju se dužnosti članovi Stalnog povjerenstva za provedbu integracije stranaca u hrvatsko društvo:

– MARGARETA MAĐERIĆ, na koju je imenovana kao predstavnica Ministarstva rada, mirovinskoga sustava, obitelji i socijalne politike

– NIKOLA MAŽAR, na koju je imenovan kao predstavnik Središnjeg državnog ureda za obnovu i stambeno zbrinjavanje

– dr. sc. JELENA PAVIČIĆ VUKIČEVIĆ, na koju je imenovana kao predstavnica Grada Zagreba.

2. Razrješuju se dužnosti zamjenici članova Stalnog povjerenstva za provedbu integracije stranaca u hrvatsko društvo:

– ANICA JEŽIĆ, na koju je imenovana kao predstavnica Ministarstva rada, mirovinskoga sustava, obitelji i socijalne politike

– IVICA PRESKAR, na koju je imenovan kao predstavnik Središnjeg državnog ureda za obnovu i stambeno zbrinjavanje

– MIHAELA MAŽURAN, na koju je imenovana kao predstavnica Ureda za ljudska prava i prava nacionalnih manjina.

Klasa: 080-02/21-02/105

Urbroj: 50301-15/07-21-02

Zagreb, 21. listopada 2021.

Predsjednik
 mr. sc. Andrej Plenković, v. r.
### NN 117/2021 (29.10.2021.), Rješenje o dodjeli naziva »Referentni centar Ministarstva zdravstva za funkcijsku i stereotaktičku neurokirurgij« Zavodu za neurokirurgiju Kliničke bolnice Dubrava

Ministarstvo zdravstva

2016

Ministarstvo zdravstva na temelju članka 143. stavka 2. Zakona o zdravstvenoj zaštiti (»Narodne novine«, br. 100/18 i 147/20) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine«, broj 47/09), postupajući po zahtjevu Kliničke bolnice Dubrava, Zagreb, Avenija Gojka Šuška 6, donosi

RJEŠENJE

1. Zavodu za neurokirurgiju Kliničke bolnice Dubrava dodjeljuje se naziv »Referentni centar Ministarstva zdravstva za funkcijsku i stereotaktičku neurokirurgiju«.

2. Naziv referentni centar iz točke 1. ovog rješenja dodjeljuje se na vrijeme od pet godina.

3. Zavod za neurokirurgiju Kliničke bolnice Dubrava, dužan je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za funkcijsku i stereotaktičku neurokirurgiju«.

4. »Referentni centar Ministarstva zdravstva za funkcijsku i stereotaktičku neurokirurgiju« Zavoda za neurokirurgiju Kliničke bolnice Dubrava, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/21-01/12
 Urbroj: 534-07-2-2/6-21-10
 Zagreb, 14. rujna 2021.

Ministar
 izv. prof. dr. sc. Vili Beroš, dr. med., v. r.
### NN 117/2021 (29.10.2021.), Odluka o izmjeni Odluke o općinskim porezima Općine Đurđenovac

Općina Đurđenovac

2023

Na temelju članka 20. i članka 42. Zakona o lokalnim porezima (»Narodne novine« broj 115/16. i 101/17.) i članka 31. Statuta Općine Đurđenovac (»Službeni glasnik Općine Đurđenovac« broj 2/21.), Općinsko vijeće na 3. sjednici 15. listopada 2021. godine, na prijedlog općinskog načelnika, donijelo je

ODLUKU

O IZMJENI ODLUKE O OPĆINSKIM POREZIMA OPĆINE ĐURĐENOVAC

Članak 1.

U Odluci o općinskim porezima Općine Đurđenovac (»Službeni glasnik Općine Đurđenovac« broj 9/17.), članak 21. mijenja se te on glasi:

»Razrez i naplatu poreza na korištenje javnih površina vrši Općina Đurđenovac, Jedinstveni upravni odjel.«

Članak 2.

Ova Odluka o izmjeni Odluke o općinskim porezima Općine Đurđenovac, objavit će se u »Službenom glasniku Općine Đurđenovac«, a stupa na snagu osmoga dana od dana objave u »Narodnim novinama«.

Klasa: 410-01/21-01/03

Urbroj: 2149/02-02-21-2

Đurđenovac, 15. listopada 2021.

Predsjednica
 Općinskog vijeća
 Dragica Pavlić, dr. med., v. r.
### NN 117/2021 (29.10.2021.), Uredba o visini minimalne plaće za 2022. godinu

Vlada Republike Hrvatske

2008

Na temelju članka 6. Zakona o minimalnoj plaći (»Narodne novine«, broj 118/18.), Vlada Republike Hrvatske je na sjednici održanoj 28. listopada 2021. donijela

UREDBU

O VISINI MINIMALNE PLAĆE ZA 2022. GODINU

Članak 1.

Visina minimalne plaće za razdoblje od 1. siječnja do 31. prosinca 2022. utvrđuje se u bruto iznosu od 4.687,50 kuna, odnosno u neto iznosu od 3.750,00 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2022.

Klasa: 022-03/21-03/47

Urbroj: 50301-05/14-21-2

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 117/2021 (29.10.2021.), Odluka o produženju roka za provedbu Popisa stanovništva, kućanstava i stanova u Republici Hrvatskoj 2021. godine

VLADA REPUBLIKE HRVATSKE

2009

Na temelju članka 8. stavka 5. Zakona o popisu stanovništva, kućanstava i stanova u Republici Hrvatskoj 2021. godine (»Narodne novine«, br. 25/20. i 34/21.), Vlada Republike Hrvatske je na sjednici održanoj 28. listopada 2021. donijela

ODLUKU

O PRODUŽENJU ROKA ZA PROVEDBU POPISA STANOVNIŠTVA, KUĆANSTAVA I STANOVA U REPUBLICI HRVATSKOJ 2021. GODINE

I.

Rok za provedbu Popisa stanovništva, kućanstava i stanova u Republici Hrvatskoj 2021. godine, radi posebnih okolnosti, produžuje se do 14. studenoga 2021.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/386
 Urbroj: 50301-05/14-21-2
 Zagreb, 28. listopada 2021.

Predsjednik
 mr. sc. Andrej Plenković, v. r.
### NN 117/2021 (29.10.2021.), Odluka o pokretanju postupka pregovora o sklapanju kolektivnog ugovora za državne službenike i namještenike i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

2010

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14. i 26/15.), Vlada Republike Hrvatske je na sjednici održanoj 28. listopada 2021. donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju kolektivnog ugovora za državne službenike i namještenike.

II.

U pregovarački odbor Vlade Republike Hrvatske za pregovore o sklapanju kolektivnog ugovora za državne službenike i namještenike iz točke I. ove Odluke imenuju se:

– Josip Aladrović, ministar rada, mirovinskoga sustava, obitelji i socijalne politike, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Davor Božinović, potpredsjednik Vlade Republike Hrvatske i ministar unutarnjih poslova, član

– dr. sc. Ivan Malenica, ministar pravosuđa i uprave, član

– dr. sc. Mario Banožić, ministar obrane, član.

III.

Za zamjenike članova pregovaračkog odbora iz točke II. ove Odluke imenuju se:

– Dražen Opalić, Ministarstvo rada, mirovinskoga sustava, obitelji i socijalne politike

– Stipe Župan, Ministarstvo financija

– Ante Delipetar, Ministarstvo unutarnjih poslova

– Olga Plazibat Novosel, Ministarstvo pravosuđa i uprave

– Branko Hrg, Ministarstvo obrane.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/365

Urbroj: 50301-05/14-21-2

Zagreb, 28. listopada 2021.

Predsjednik
 mr. sc. Andrej Plenković, v. r.
### NN 117/2021 (29.10.2021.), Odluka o prestanku koncesije za osnivanje Podunavske slobodne zone Vukovar

VLADA REPUBLIKE HRVATSKE

2011

Na temelju članka 12. stavka 1. podstavka 2. i stavka 2. Zakona o slobodnim zonama (»Narodne novine«, br. 44/96., 78/99., 127/00., 92/05., 85/08., 148/13. i 58/20.), članka 30. Zakona o obnovi i razvoju Grada Vukovara (»Narodne novine«, br. 44/01., 90/05., 80/08., 38/09. i 148/13.) i Odluke o općim uvjetima i mjerilima za davanje koncesije za osnivanje slobodnih zona na području Grada Vukovara (»Narodne novine«, broj 138/02.), Vlada Republike Hrvatske je na sjednici održanoj 28. listopada 2021. donijela

ODLUKU

O PRESTANKU KONCESIJE ZA OSNIVANJE PODUNAVSKE SLOBODNE ZONE VUKOVAR

I.

Društvu Podunavska slobodna zona d.o.o., sa sjedištem u Vukovaru, Ulica Vijeća Europe 25, 31. prosinca 2021. prestaje koncesija za osnivanje Podunavske slobodne zone Vukovar dodijeljena Odlukom o davanju koncesije za osnivanje Podunavske slobodne zone Vukovar (»Narodne novine«, br. 144/02., 126/04., 83/15. i 83/20.).

Prestanak koncesije iz stavka 1. ove točke utvrđuje se povodom odreknuća korisnika koncesije za osnivanje slobodne zone za cijelo područje Podunavske slobodne zone Vukovar, u skladu s člankom 12. stavkom 1. podstavkom 2. Zakona o slobodnim zonama.

II.

Na temelju ove Odluke ovlašćuje se Ministarstvo gospodarstva i održivog razvoja da raskine Ugovor o koncesiji, sklopljen 14. veljače 2003. između Ministarstva gospodarstva i Podunavske slobodne zone d.o.o., Dodatak I. Ugovoru o koncesiji, sklopljen 4. studenoga 2014. između Ministarstva poduzetništva i obrta i Podunavske slobodne zone d.o.o. i Dodatak II. Ugovoru o koncesiji, sklopljen 11. kolovoza 2020. između Ministarstva gospodarstva i održivog razvoja i Podunavske slobodne zone d.o.o., u roku od 15 dana od dana donošenja ove Odluke.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/21-04/363
 Urbroj: 50301-05/31-21-2
 Zagreb, 28. listopada 2021.

Predsjednik
 mr. sc. Andrej Plenković, v. r,
### NN 117/2021 (29.10.2021.), Odluka o izmjeni Odluke o načinu organizacije javnog prijevoza putnika radi sprječavanja širenja bolesti COVID-19

STOŽER CIVILNE ZAŠTITE REPUBLIKE HRVATSKE

2018

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i u vezi s člankom 5. Zakona o izmjeni i dopunama Zakona o zaštiti pučanstva od zaraznih bolesti (»Narodne novine« broj 134/20) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21), Stožer civilne zaštite Republike Hrvatske, 29. listopada 2021., donosi

ODLUKU

O IZMJENI ODLUKE O NAČINU ORGANIZACIJE JAVNOG PRIJEVOZA PUTNIKA RADI SPRJEČAVANJA ŠIRENJA BOLESTI COVID-19

I.

U Odluci o načinu organizacije javnog prijevoza putnika radi sprječavanja širenja bolesti COVID-19 (»Narodne novine« broj 143/20, 2/21, 8/21, 14/21, 20/21, 26/21, 32/21, 40/21, 46/21, 52/21, 58/21, 65/21, 73/21, 80/21, 86/21, 90/21, 95/21, 100/21, 106/21 i 112/21) točka V. mijenja se i glasi:

»Nužne epidemiološke mjere iz ove Odluke određuju se u trajanju do 15. studenoga 2021.«.

II.

Ova Odluka objavit će se u »Narodnim novinama«, a stupa na snagu 30. listopada 2021.

Klasa: 810-06/20-01/7
 Urbroj: 511-01-300-21-447
 Zagreb, 29. listopada 2021.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.